*………………(sz.) napirend*

Előterjesztve: Közoktatási, Közművelődési, Sport

Egészségügyi, Szociális és Lakásügyi Bizottsághoz,

**E L Ő T E R J E S Z T É S**

**a Képviselő-testület 2023. május 30-i rendes ülésére**

**Tárgy:** A Budakeszi Úti Óvoda vezetői megbízása

**Készítette: ……………………**

Ötvös Zoltán osztályvezető s.k.

**Egyeztetve**: ……………………

Vargáné Luketics Gabriella igazgató s.k.

**Látta:** ……………………

dr. Szalai Tibor jegyző

 ……………………

dr. Silye Tamás jegyzői igazgató

 A napirend tárgyalása zárt ülést nem igényel.

**Tisztelt Képviselő-testület!**

A kerületi intézményvezetők közül 2023. július 31-én jár le a vezetői megbízása a Budakeszi Úti Óvoda vezetőjének.

**A köznevelési intézmények esetében** a 326/2013. (VIII.30.) Korm. rendelet szerint, mely a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szól, a köznevelési intézmény vezetőjének pozíciója magasabb vezetői beosztásnak minősül, s így ezt az állást – beleértve a megbízás meghosszabbítását is – nyilvános pályázat útján kell betölteni.

A pályázat kiírását, illetve lebonyolítását az idézett rendelet 22. § (1), (5) és (7) bekezdései szabályozzák.

A fentiek értelmében került meghirdetésre a vezetői állás.

A beadási határidőre 1 fő, a jelenlegi vezető Kovács Ildikó nyújtotta be pályázatát. A benyújtott pályázatát az előterjesztéshez csatoltuk.

***Kovács Ildikó***

1984-ben kapott diplomát a Tanítóképző Főiskola Óvónői szakán. 1999-ben közoktatási vezetői szakvizsgát tett.

A kerületben, a Budakeszi úti óvodában 30 éve dolgozik, az intézményt 2003-tól vezeti.

2013-ban a Budakeszi Úti óvoda két tagintézménnyel bővült: a Labanc úti épülettel, és - egy nevelési évre - a Völgy Utcai Ökumenikus Óvodával.

Mindkét épületben lévő intézmény berendezését, felszerelését, a munkaerő kiválasztását, felvételét és gyermekek felvételét bonyolította Kovács Ildikó. Munkabírásának, hivatásszeretetének, vezetői tapasztalatának köszönhetően indult el a szakmai munka mindkét tagintézményben.

A kerületi óvodavezetői közösség aktív, meghatározó tagja. Ő az, akire mindenben és mindig számítani lehet.

A kerületért végzett munkája elismeréseként 2017-ben Bárczy István díjat kapott.

A jogalkotó 2019. július 26-i hatállyal törölte a köznevelési törvény azon szakaszát*, amely a fenntartó számára kötelezővé tette, hogy*az intézmény vezetőjének megbízásával kapcsolatos döntése előtt beszerezze *az intézmény alkalmazotti közösségének, a szülői közösségnek, a diákönkormányzatnak véleményét.*

Ennek ellenére – az elmúlt három évhez hasonlóan - a döntéshez kikértük az alkalmazotti közösség véleményét (a véleményt csatoltuk az előterjesztéshez).

A Közoktatási, Közművelődési, Sport és Informatikai Bizottság a Testület ülésén ismerteti véleményét.

Kérem a tisztelt Képviselő-testületet a határozati javaslat elfogadására.

**Határozati javaslat**

A Képviselő-testület úgy dönt, hogy a Budakeszi Úti Óvoda (Budapest II. kerület, Budakeszi út 75.) vezetői teendőinek ellátásával - 2023. augusztus 1-jétől 2028. július 31-ig terjedő, öt tanév időtartamra -, alapilletményének változatlanul hagyása mellett ***Kovács Ildikót*** bízza meg.

**Felelős:** Polgármester

**Határidő:** 2023. július 31.

*(A határozati javaslat elfogadásához minősített többségű szavazati arány szükséges.)*

**Budapest, 2023. május 18.**

 **Kovács Márton**

 **Alpolgármester** s.k.